हिन्दी विकि:पृष्ठ हटाने की नीति

विकिपीडिया पृष्ठों को प्रबंधक एवं उत्पाद नियंत्रक हटा सकते हैं। पृष्ठ हटाये जाने पर वह पृष्ठ और उसके सभी पुराने अवतरण अंतर्जाल पर दिखाई देना बन्द हो जाते हैं। हटाए गए पृष्ठों को उत्पात नियंत्रक एवं प्रबंधक वापस ला सकते हैं।

यह विकिपीडिया नीति हटाने की जगह कुछ विकल्प देती है जिन्हें पृष्ठ हटाने से पहले प्रयोग करने की कोशिश करनी चाहिए। यह नीति बताती है कि विकिपीडिया पृष्ठों को कब और किन कारणों से हटाया जा सकता है और हटाने की क्या-क्या प्रक्रियाएँ हैं।

## अन्य विकल्प

पृष्ठ हटाने की जगह कई विकल्प मौजूद हैं:

* **लेख को बेहतर बनाना**: यदि लेख का विषय ज्ञानकोश के अनुकूल है तो उसे बेहतर बनाया जा सकता है।
* **विलय करना**: यदि एक ही विषय पर एक से अधिक लेख बन गए हैं तो सभी लेखों को एक उचित नाम पर विलय करा जा सकता है। यदि किसी ऐसे विषय पर लेख बन गया हो जो स्वयं में सम्पूर्ण लेख जितना बड़ा नहीं है तो उसे किसी सम्बन्धित विषय के लेख में भाग के तौर पर विलय किया जा सकता है।
* **पुनर्निर्देशन**: यदि एक से अधिक ऐसे लेख बन गए हैं जिनमें हूबहू सामग्री है तो उन सबको एक ही लेख पर पुनर्निर्देशित करा जा सकता है।
* **अन्य प्रकल्प**: यदि पृष्ठ ज्ञानकोश के बजाए विकिमीडिया फाउन्डेशन के अन्य किसी प्रकल्प के अनुरूप है तो उसे हटाने से पहले उस प्रकल्प पर निर्यात कर देना चाहिए।
* **आर्काइविंग**: यदि पृष्ठ पर ऐसी सामग्री अथवा चर्चा हो जो भविष्य में काम आ सकती है, तो पृष्ठ को हटाने के बजाए उसका पुरालेख बना लेना चाहिए।

## शीघ्र हटाना

पृष्ठों को निम्न कारणों से बिना किसी मत के शीघ्र हटाया जा सकता है:

### वैश्विक मापदंड

ये मापदंड विकिपीडिया पर सभी प्रकार के पृष्ठों, अर्थात सभी नामस्थानों पर लागू होते हैं:

### लेख

 ल1. पूर्णतया अन्य भाषा में लिखे लेख
इसमें वे लेख आते हैं जो पूर्णतया हिन्दी के अलावा किसी और भाषा में लिखे हुए हैं, चाहे उनका नाम हिन्दी में हो या किसी और भाषा में।

 ल2. साफ़ प्रचार
इसमें वे सभी पृष्ठ आते हैं जिनमें केवल प्रचार है, चाहे वह किसी व्यक्ति-विशेष का हो, किसी समूह का, किसी प्रोडक्ट का, अथवा किसी कंपनी का। इसमें प्रचार वाले केवल वही लेख आते हैं जिन्हें ज्ञानकोश के अनुरूप बनाने के लिये शुरू से दोबारा लिखना पड़ेगा। यदि लेख के इतिहास में कोई ऐसा अवतरण है जो कि पूर्णतया प्रचार नहीं था और जिसमें कुछ जानकारी ज्ञानकोश के अनुरूप भी थी, तो उन लेखों को इस मापदंड के अंतर्गत नहीं हटाया जा सकता, बलकी उन्हें उस अवतरण पर पूर्ववत कर दिया जाना चाहिए।

 ल4. प्रतिलिपि लेख
इस मापदंड के अंतर्गत वो लेख आते हैं जो किसी पुराने लेख की प्रतिलिपि हैं। इसमें वे लेख भी आते हैं जो किसी ऐसे विषय पर बनाए गए हैं जिनपर पहले से लेख मौजूद है और पुराना लेख नए लेख से बेहतर है। ऐसे पृष्ठों को इस मापदंड के अंतर्गत केवल तभी हटाया जाना चाहिए यदि उन्हें पुनर्निर्देशित करना संभव न हो। उदाहरण:यदि किसी बहुविकल्पी नाम वाले पृष्ठ पर संभव विषयों में से किसी एक विषय का पृष्ठ बना दिया जाए। या फिर किसी गलत नाम से लेख बना दिया जाए, जैसे विकिपीडिया पर विकिमीडिया फाउन्डेशन पर लेख।

### फ़ाइलें

 फ़1. 14 दिन(2 सप्ताह) से अधिक समय तक कोई लाइसेंस न होना
इसमें वे सभी फाइलें आती हैं जिनमें अपलोड होने से दो सप्ताह के बाद तक भी कोई लाइसेंस नहीं दिया गया है। ऐसा होने पर यदि फ़ाइल पुरानी होने के कारण सार्वजनिक क्षेत्र(पब्लिक डोमेन) में नहीं होगी, तो उसे शीघ्र हटा दिया जाएगा।

 फ़2. चित्र का विकिमीडिया कॉमन्स पर स्रोत और लाइसेंस जानकारी सहित उपलब्ध होना
इसमें वे सभी फ़ाइलें आएँगी जो विकिमीडिया कॉमन्स पर उसी नाम अथवा किसी और नाम से उपलब्ध हैं, क्योंकि कॉमन्स की फाइलों को विकिपीडिया पर सीधे प्रयोग किया जा सकता है और वे अन्य प्रकल्पों पर भी प्रयोग की जा सकती हैं। जो फ़ाइलें किसी और नाम से उपलब्ध हैं, उन्हें हटाने से पहले उनकी जगह कॉमन्स की फ़ाइल का प्रयोग करना होगा। यदि कॉमन्स की स्रोत जानकारी गलत हो, जैसे वह फ़ाइल हिन्दी विकिपीडिया पर कॉमन्स से पहले किसी और सदस्य ने अपना स्वयं का कार्य अपलोड किया हो, तो ऐसी फ़ाइल को हटाने से पहले कॉमन्स पर दी स्रोत जानकारी ठीक करनी अथवा करवानी अनिवार्य है।

 फ़3. अप्रयुक्त ग़ैर मुक्त उचित उपयोग फ़ाइल
इस मापदंड के अंतर्गत वे फ़ाइलें आती हैं जो कॉपीराइट सुरक्षित हैं और उचित उपयोग हेतु विकिपीडिया पर डाली गई हैं, परंतु जिनका कोई उपयोग न किया जा रहा है और न ही होने की संभावना है। जो चित्र किसी ऐसे लेख के लिये अपलोड किये गए हैं जो बनाया जाना है, उन्हें इस मापदंड के अंतर्गत तभी हटाया जा सकता है यदि उनके अपलोड होने के 7 दिन पश्चात तक वो लेख न बने।

 फ़4. ग़ैर मुक्त उचित उपयोग उपयोग फ़ाइल जिसपर कोई उचित उपयोग औचित्य न दिया हो
ऐसी कॉपीराइट सुरक्षित फ़ाइलें जिनपर 7 दिन तक कोई उचित उपयोग औचित्य न दिया हो, उन्हें इस मापदंड के अंतर्गत हटाया जा सकता है। ऐसे चित्रों को हटाने से पहले यह कोशिश करनी चाहिए कि उनको हटाने के बजाए उनपर उचित उपयोग औचित्य लगाए जाएँ, परंतु ऐसा करना हटाने के लिये नामांकित करने वाले अथवा हटाने वाले सदस्य की ज़िम्मेदारी नहीं है।

 फ़5. ग़ैर मुक्त फ़ाइलें जिनका मुक्त विकल्प उपलब्ध हो
इस मापदंड के अंतर्गत वे फ़ाइलें आती हैं जो ग़ैर मुक्त हैं और जिनका कोई मुक्त विकल्प उपलब्ध है। यह आवश्यक नहीं कि मुक्त विकल्प हूबहू वही फ़ाइल हो। उदाहरण: यदि किसी व्यक्ति का मुक्त चित्र उपलब्ध है, तो उसके ग़ैर मुक्त चित्र इस मापदंड के अंतर्गत हटाए जा सकते हैं।

 फ़6. फ़ालतू फ़ाइलें
इस मापदंड के अंतर्गत वे फ़ाइलें आती हैं जिनका कोई प्रयोग नहीं हो रहा है और जिनका कोई ज्ञानकोशीय प्रयोग नहीं किया जा सकता है। इसमें चित्र, ध्वनियाँ एवं वीडियो फ़ाइलें नहीं आती हैं।

### साँचे

 सा1. अप्रयुक्त साँचे जिनकी जगह किसी बेहतर साँचे ने ले ली है
इसके अंतर्गत वे सभी साँचे आते हैं जो अब प्रयोग में नहीं हैं और जिनकी जगह उनसे बेहतर किसी साँचे ने ले ली है। यदि नए साँचे के बेहतर होने पर विवाद हो, अथवा साँचा प्रयोग में हो तो नीचे दी हटाने हेतु चर्चा प्रक्रिया का प्रयोग करें।

### सदस्य पृष्ठ

 स1. सदस्य अनुरोध
यदि सदस्य अपने सदस्य पृष्ठ, वार्ता पृष्ठ अथवा किसी उपपृष्ठ को हटाने का स्वयं अनुरोध करता है तो उस पृष्ठ को शीघ्र हटाया जा सकता है।

 स2. अस्तित्वहीन सदस्यों के सदस्य पृष्ठ अथवा उपपृष्ठ
ऐसे सदस्यों के पृष्ठ, वार्ता पृष्ठ अथवा उपपृष्ठ जो विकिपीडिया पर पंजीकृत नहीं हैं; इस मापदंड के अंतर्गत शीघ्र हटाए जा सकते हैं।

 स3. वेब होस्ट के रूप में विकिपीडिया का स्पष्ट दुरुपयोग
सदस्य स्थान में पृष्ठ ऐसे लेखन, जानकारी, चर्चा, और/या गतिविधियों से मिलकर बना है जिसका विकिपीडिया के लक्ष्यों से बारीकी से संबंध नहीं, जहाँ स्वामी ने सदस्य स्थान के बाहर बहुत कम या कोई संपादन नहीं किया है। मुमकिन ड्राफ्ट और वि:सपृ#मेरे सदस्य पृष्ठों में क्या हो सकता है? का पालन कर रहे पृष्ठ इस मापदंड के अपवाद है।

## हटाने हेतु चर्चा

जो भी पृष्ठ ऊपर दिये गए मापदंडों के अंतर्गत नहीं आते, उन्हें हटाने के लिये इस प्रक्रिया का प्रयोग किया जाना चाहिए। इस प्रक्रिया के अंतर्गत पृष्ठ को विकिपीडिया:पृष्ठ हटाने हेतु चर्चा पर हटाने के लिये नामांकित करें। वहाँ पृष्ठ को हटाने पर चर्चा की जाएगी और सदस्य मिलकर यह फैसला करेंगे के पृष्ठ को विकिपीडिया पर रखा जाना चाहिए या नहीं। ऐसी चर्चा में केवल मत नहीं गिने जाते बल्कि उनके पीछे के तर्कों पर भी ध्यान दिया जाता है। यहाँ पर चर्चा के पश्चात यदि फ़ैसला पृष्ठ को हटाने का हो तो उसे हटा दिया जाएगा और हटाने की चर्चा विकिपीडिया:पृष्ठ हटाने हेतु चर्चा के पुरालेख में डाल दी जाएगी। इससे यदि उस पृष्ठ को फिर कभी बनाने की बात आती है, तो उसे पहले हटाने का कारण पता चल जाएगा। यहाँ पर लेख को नामांकित करने के आम कारण हो सकते हैं:

* लेख की निष्पक्षता अत्यंत विवादित होना
* लेख के विषय की उल्लेखनियता विवादित होना
* अत्यंत विशिष्ट नाम की श्रेणी होना जिसमें अधिक लेख होने की संभावना न हो
* ग़ैर मुक्त फ़ाइल के उचित उपयोग के औचित्य पर विवाद होना

## सहायक कड़ियाँ

* श्रेणी:शीघ्र हटाने हेतु साँचे: इस श्रेणी में शीघ्र हटाने के मापदंडों से सम्बन्धित सभी साँचे हैं
* श्रेणी:विकिनीतियाँ: इस श्रेणी में हिन्दी विकिपीडिया पर लागू सभी नीतियाँ हैं
* विकिपीडिया:शैली मार्गदर्शक: अच्छे लेख लिखने हेतु सहायता

 साँचा:विकिनीतियाँ और दिशानिर्देश